**UZIN KAPSELOINTIJÄRJESTELMÄ. BETONILATTIAT, HALKEAMIEN INJEKTOINTI, KÄSITTELY KOSTEUDEN NOUSUA TAI VOC- JA PAH YHDISTEITÄ VASTAAN, TASOITUS, PINNOITUS PVC-MATOT JA LAATAT, LINOLEUM JA OHUET KUMIMATOT**

Betonirakenteisen lattiarakenteen ohjeellinen korjaustapaehdotus, muokattavissa valitun materiaalin mukaan. Tekstin joukossa on käyttöohjeita suunnittelijalle, jotka on kommentoitu ...... *kursiivilla.......* Nämä ohjaavat eri vaihtoehtojen valinnassa ja on tarkoitettu poistettaviksi lopullisesta suunnitelmasta, kuten myös ylimääräiset vaihtoehtoiset tuotteet.

**Korjaustapaehdotus ei ole korjaussuunnitelma, eikä vapauta suunnittelijaa rakenteiden kuntotutkimuksesta ja korjauksen kokonaissuunnittelusta.**

**Tämän korjaustapaehdotuksen kaikki oikeudet kuuluvat Betton Oy:lle, mutta se on suunnittelijoiden vapaasti käytettävissä korjaussuunnitelmia laadittaessa.**

BETONILATTIAT, KAPSELOINTIKÄSITTELY KOSTEUDEN NOUSUA TAI VOC- JA PAH YHDISTEITÄ VASTAAN, TASOITUS, PINNOITUS PVC-MATOT JA LAATAT, LINOLEUM JA OHUET KUMIMATOT

**1.0 Alustan kunnostus**

1. Poista kaikki pehmeät tai huonosti alustassa kiinni olevat kerrokset, sementtiliima, liimajäämät, tasoitteet, vanhat pinnoitteet, hoitoaineet ja maalit vaurioitumattomaan

betoniin asti.

2. Betoni- tai (hyvin alustassa kiinni olevat tasoitepinnat) hiotaan. Paras lopputulos saadaan

levittämällä epoksi puhtaalle betonille.

3. Pinnat imuroidaan huolellisesti. Alustan tulee olla riittävän luja, puhdas ja vapaa tartuntaa heikentävistä aineista (lika, öljy, rasva).

4. Täytä alustassa olevat kolot tai porareiät **UZIN NC 182 -**korjauslaastilla (0-30 mm).

5. Lattian ja seinän liittymäkohta täytetään tarvittaessa elastisella tiivistemassalla.

6. Betonialustan mahdollisten halkeamien injektointi **MONEPOX 4000 –injektointiepoksilla,** täyttäen halkeamat useammalla täytöllä ja tarvittaessa lisätäytteenä käytetään kvartsihiekkaa. Anna kuivua 6 - 24 tuntia ennen **UZIN PE 460/PE 480:**sen levitystä.

1. **Diffuusiosuojatun höyrynsulkupohjustimen levitys, UZIN PE 460, jos betonialustan suhteellinen kosteus ylittää RH 95 % käytetään UZIN PE 480 höyrynsulkupohjustinta**

**Pohjustinta voidaan käyttää myös vahvistamaan heikkoa betonialustaa.**

1. Säilytä kaksoisastia huoneenlämmössä ennen levitystä. Avaa kansiastian kiinnityspanta ja nosta kovettajaa sisältävä kansiastia pois, sekoita alemman astian perusosa kevyesti tasalaatuiseksi

Laita kansiastia takaisin paikoilleen ja lävistä ylemmän kansiastian muovikorkin läpi pohja useita kertoja esim. ruuvimeisselillä. Anna kovettajaosa B:n valua alempaan hartsia sisältävään astiaan.

Poista tyhjä kansiastia. Sekoita komponentit perusteellisesti, n. 3 minuuttia, kunnes seos on yhtenäistä. Sekoita porakoneella käyttäen epoksin sekoitukseen tarkoitettua vispilää, joka ei muodosta seokseen ilmakuplia, vältä pieniä maalin sekoitukseen tarkoitettuja spiraalin muotoisia vispilöitä.

Kaada materiaali vielä puhtaaseen astiaan ja sekoita lyhyesti uudelleen. Varmistu, että pohjustin on kauttaaltaan sekoitettu pohjia ja reunoja myöten. Sekoitus on tehtävä aina koneellisesti, älä tee osasekoituksia. Tee sekoitus levitysalueen ulkopuolella ja kerää lävistetyt kansiastiat suoraan esim. jätesäkkiin.

2. Kaada massa astiasta lattialle lammikoiksi ja levitä pohjustin tasaisesti alustalle liuotinaineita kestävällä telalla tai karkeilla alustoilla siveltimellä. Tasaiselle alustalle pohjustin voidaan levittää myös hammaslastalla (B2) tai flotex-lastalla, jonka jälkeen pohjustin telataan. Tee täysin tiivis pinta. Levitä pohjustin työstettävyysajan puitteissa.

Tarvittaessa pohjustimella tehdään seinille nostot n. 50 mm lattian ja seinän rajapinnan tiivistyksessä käytettävän butyylikumisaumanauhan tartunnan varmistamiseksi.

3. Seinien ja lattioiden liittymäkohdat tiivistetään kaasutiiviillä **codex BST 75**- butyylikumisaumanauhalla, joka liimataan pohjustimen ensimmäisen levityskerroksen päälle, kun ensimmäinen kerros kestää kävelyn. Saumanauha jää näin ensimmäisen ja toisen pohjustin kerroksen väliin lattian osalla, jolloin saadaan hyvä tartunta alempaan kerrokseen ja toinen kerros suojaa nauhaa mekaaniselta rasitukselta, seinän osalla nauhan päälle ei levitetä toista kerrosta pohjustinta, jolloin nauhan elastisuus säilyy. Saumanauha on itseliimautuva ja siinä on kaksiosainen taustan suojapaperi. Ensin poistetaan leveämpi taustapaperi ja liimataan nauha lattiaan, sen jälkeen poistetaan toisen puolen suojapaperi ja varmistetaan ettei nurkka jää ”pyöreäksi” ja painetaan nauha seinään kiinni. Vältä nauhan nurkkaan painelussa teräviä lastoja, jotka voivat rikkoa nauhan. Tarvittaessa seinän osalla nauhan päälle voidaan levittää **Blowerproof Liquid Brush-**ilmatiivistysmassaa.

4. Kun ensimmäinen kerros kestää kävelyn tai **enintään 48 tunnin kuluessa,** levitä toinen kerros **UZIN PE 460 -**pohjustinta. Tee pohjustimen toisen kerroksen levitys poikittain ensimmäiseen kerrokseen nähden. Lisää toiseen kerrokseen n. 0,5 % **punaista epoksi** –väriainetta havainnoinnin vuoksi, jotta toinen kerros tulee joka paikkaan. Näin varmistetaan käsittelyn tiiveys ja onnistunut lopputulos sulkevana käsittelynä. **UZIN PE 460** on M 1 – ja EC 1 plus päästöluokiteltu.

Menekki:

Uzin PE 460/480, käytettäessä sulkevana kerroksena, levitetään 2-kerrosta. n. 350 g/m2/1. Kerros

n. 250 g/m2/2. Kerros

Vahanen Oy:n haitta-aineiden läpäisevyystutkimuksen (2009) mukainen kokonaismenekki

600 g/m2. Epätasainen, karhea alusta lisää menekkiä.

5. Puhdista työkalut ja roiskeet välittömästi käytön jälkeen **UZIN Cleanbox -**liinoilla tai

ksyleenillä. Kovettunut materiaali voidaan poistaa vain mekaanisesti.

Jos pohjustimen päälle tulee tasoite, tarvitaan mekaaninen tai kemiallinen tartunta:

6 a. **Mekaaninen tartunta**

Ripottele **UZIN PE 460:sen** **kovettumattomaan pintaan** kvartsihiekkaa

(raekoko 0,5 – 1,0 mm) kynsikerrokseksi niin paksu kerros ( n. 2 - 3 kg / m2), että hiekkakerroksen päällä voi kävellä pohjustimen tarttumatta kenkiin. Toisen kerroksen kuivuttua poista ylimääräinen hiekka harjaamalla ja imuroimalla se puhtaaseen imuriin, jolloin voit käyttää sen uudelleen. Alustaan jää hiekkaa n. 1 – 1,5 kg/m2 ja lopputulos näyttää karkealta hiekkapaperilta.

*Vaihtoehtoisesti.....*

6 b. **Kemiallinen tartunta**

Levitetään **UZIN PE 460:sen** **kovettuneeseen pintaan** **UZIN PE 280** -tartuntapohjustin tasoitteen kiinnittymisen varmistamiseksi. Levitä ohut yhtenäinen kerros käyttäen lyhytkarvaista telaa. Tee pohjustus ennen tasoitteen levitystä, kuivumisaika n. 45 minuuttia. Tasoitekerroksen maksimipaksuus on 10 mm, jos kerrospaksuus ylittyy, käytetään kvartsihiekalla tehtävää mekaanista tartuntaa. Myös keraamisen laatoituksen tullessa pintamateriaaliksi on syytä käyttää mekaanista tartuntaa.

Työkalut voidaan pestä vedellä. **UZIN PE 280** -pohjustin on EC 1 plus – päästöluokiteltu.

Menekki:

Uzin PE 280, 70 – 100 g/m2

**3.0 Tasoitteen levitys UZIN NC 150/NC 170 LevelStar, M 1 – ja EC 1 plus -päästöluokitus**

1. Mittaa ohjeen mukainen määrä kylmää puhdasta vettä puhtaaseen sekoitusastiaan. Lisää jauhe voimakkaasti sekoittaen ja tee juokseva kokkareeton massa käyttäen porakoneeseen tai sekoittimeen kiinnitettyä itsesiliäville tasoitteille sopivaa vispilää.

2. Kaada juokseva massa alustalle ja levitä se tasaisesti käyttäen **UZIN**-korkeudensäätölastaa. Leviämistä ja pinnan sileyttä voidaan parantaa piikkitelauksella. Piikkitelauksella voidaan korvata jälkihionta. Haluttu kerrospaksuus levitetään, mikäli mahdollista, yhdellä levityskerralla. Mikäli kerroksia levitetään enemmän kuin yksi, jatka levittämistä kun ensimmäinen kerros kestää kävelyn. Muussa tapauksessa anna tasoitteen kuivua. Pohjusta tämän jälkeen **UZIN PE 360**:llä, anna pohjusteen kuivua

n. 2 tuntia, jonka jälkeen voidaan levittää seuraava kerros. Lisäkerroksen paksuus ei saa ylittää alemman kerroksen paksuutta.

3. Mahdolliset pintaan jääneet kokkareet on helpointa poistaa teräslastalla 2,5 – 4 tunnin kuluessa levityksestä. Hionta tarvittaessa.

Menekki:

UZIN NC 150/NC 170 LevelStar 1,5 kg/mm/m2

UZIN NC 150 1 – 10 mm:n kerrospaksuuksille, puristuslujuus C 25

UZIN NC 170 LevelStar kaikille kerrospaksuuksille, puristuslujuus C 40

**4.0 Pinnoitteen liimaus, linoleum, kumi-, PVC-matot ja laatat UZIN KE 2000 S New -liimalla,**

**M 1 – ja EC 1 plus -päästöluokitus**

1. **UZIN** -liima levitetään hammaslastalla. Hammastus valitaan pinnoitteen ja

alustan mukaaan:

PVC-pinnoitteet / tasoitettu alusta, hammastus A1/A5, menekki 150-250 g/m2,

kumimatot tai karhennettu PVC-pohjainen pinnoite, hammastus A 2, menekki n. 300 g/ m2.

**Tiiviin sulkevan käsittelyn päällä kiinnitettävä huomiota liimamäärään ja liimausmenetelmään,** koska alusta ei ime liiman mukana menevää kosteutta.

Suositus esim. tasapohjaiset PVC matot ja laatat, 180 – 200 g/m2.

Levitä liimaa alueelle, johon ehdit asentaa pinnoitteen työstettävyysajan sisällä.

2. Puhdista työkalut ja liimatahrat tuoreena lämpimällä vedellä.